cyanic-selkie/wikianc huggingface dataset:
Domingas Togna
Domingas Togna (født 14. juni 1981) er en friidrettsutøver fra Guinea-Bissau, som konkurrerer på 1500 meter. Hun representerte Guinea-Bissau under Sommer-OL 2008, der hun ble utslått i de innledende rundene.
Overhalla-saken
Overhalla-saken er en drapssak i Overhalla kommune i Trøndelag i april 2007.
Natt til 30. april 2007 ble 35 år gamle Anne Grete Vollum og syv år gamle Cicilie Watnan Lian drept på Skogmo i Overhalla. Vollums fraseparerte ektefelle Bahadir Mirzaolimov ble senere siktet og tiltalt for drapene.
Den 2. november 2007 ble Mirzaolimov i Namdal tingrett dømt til 21 års fengsel for frihetsberøvelse, voldtekt og to drap.
Moldovsk SSR
__DISAMBIG__
Augga
Augga er ei elv i kommunene Gausdal og Lillehammer i Innlandet. Augga renner gjennom Auggedalen og munner ut i elva Jøra ved Forset.
Like sør for Stubberud danner elva et kort stykke grense mellom Gausdal og Lillehammer kommuner. Her renner elva gjennom Augga naturreservat, en kløft med rik forekomst av sjeldne og trua plantearter.
Forset
Forset er et tettsted ved nedre løp av elva Jøra i Gausdal kommune i Innlandet. Tettstedet har innbyggere per 1. januar, og ligger omtrent seks kilometer sørvest for kommunesenteret Segalstad bru, der elva Jøra renner ut i Gausa. Her finnes blant annet Vestre Gausdal kirke, Gausdal ungdomsskole, barneskolen Forset skole og Forset barnehage.
Walid Cherif
Walid Cherif (født 9. mars 1978) er en tunisisk amatørbokser, som konkurrerer i vektklassen fluevekt. Cherif har ingen større internasjonale resultater, og fikk sin olympiske debut da han representerte Tunisia under Sommer-OL 2004. Han representere også Tunisia under Sommer-OL 2008 der han ble slått ut i kvartfinalen av Vincenzo Picardi fra Italia i vektklassen fluevekt.
Wang Shiwei
Wang Shiwei (kinesisk: 王實味, Wade-Giles: Wang Shih-wei), opprinnelig Wang Sidao (王思禱, født 12. mars 1906 i fylket Huangchuan i Henan i Kina, henrettet 1. juli 1947), var journalist og forfatter.
Hans samfunnsengasjement begynte allerede som skoleelev da han i 1919 fikk med i 4. mai-bevegelsen. Hav var da i miljøet rundt Pekinguniversitetet. I 1926 gikk han inn i det kinesiske kommunistparti.
Han ble berømt for sine bidrag til kinesisk revolusjonshistorie og til kinesisk moderne litteratur. Han skrev en rekke kontroversielle artikler som ble vurdert som antikommunistiske, noe han ble forfulgt, arrestert og henrettet for i all hemmelighet under beriktigelseskampanjen.
Clairvaux
Clairvaux (latin: Clara Vallis) er et tidligere kloster for cistercienserordenen. Det ligger i Ville-sous-la-Ferté, 15 km fra Bar-sur-Aube i regionen Grand Est i Frankrike, ca. 100 km nord for Dijon. Det ble grunnlagt av Bernhard av Clairvaux og tolv munker i 1115. Det var et av de fire primærabbediene grunnlagt fra klosteret Cîteaux. Clairvaux var i sin tur utgangspunkt for en rekke nye filialklostre. Klosteret er i dag i ruiner og den nåværende bygningen er datert fra 1708.
Til sammen med La Ferté, Pontigny og Morimond utgjorde Clairvaux de fire mest betydningsfulle klostre for sin tid, og dessuten det største med rundt 80 under- eller filialklostre. Før han ble erkebiskop i Lund flyttet danske Eskil (død 1181/1182) til Clairvaux på eget initiativ med det ønske å bli klosterbroder.
Klosteret Clairvaux ble opphevet i 1791 som følge av den franske revolusjon, og siden 1804 har den gjenstående bygningsmassen vært benyttet som høyrisikofengsel. Klosteret var et godt eksempel på den generelle utformingen av et cistercienserkloster. Clairvaux ble i 1926 registrert som et historisk monument av det franske kulturdepartementet; denne statusen består uforandret.
Olympisk landsby
En olympisk landsby er et bostedsenter bygget for de olympiske leker, vanligvis i en olympiapark eller et annet sted i vertsbyen. Olympiske landsbyer er bygget for å huse alle deltagere, såvel som funksjonærer og trenere. Etter München-massakren under De olympiske sommerleker i 1972 er landsbyene blitt sikrere. Bare utøvere, trenere og offisielle funksjonærer har adgang til rom i landsbyen, selv ikke familiemedlemmer og tidligere olympiske utøvere får adgang uten omhyggelig kontroll, og heller ikke presse og media har adgang.
Historie
Idéen om en olympisk landsby kommer fra Pierre de Coubertin. Frem til De olympiske sommerleker i 1924 leide de nasjonale olympiske komitéer lokaliteter rundt om i vertsbyen for å huse deltakerne, noe som ble for dyrt. For lekene i 1924 bygde arrangørene hytter nær olympiastadion for at deltakerne skulle ha lett adgang til lekene. Landsbyen fra 1932 tjener som en modell for dagens landsbyer, den bestod av en gruppe bygg med rom for utøverne og bygninger med andre fasiliteter som kantine, spisesal, og felles oppholdsrom.
Livet i landsbyene
Det er blitt rapportert om omfattende festing og seksuelle utskeielser i de olympiske landsbyer. For lekene i 2014 i Sotsji ble det delt ut gratis 100 000 kondomer fra IOC til de 6 000 deltagerne (ca. 16 per utøver), for lekene i  London i 2012 ble det delt ut 150 000 kondomer. Sydney bestilte 70 000 kondomer, men oppdaget at de skulle ha bestilt ytterlige 20 000.
Cabo de la Vela
Cabo de la Vela er et nes på Guajirahalvøya i Det karibiske hav nord i Colombia. Det er omslutta av La Guajira-ørkenen, og har ei rekke mindre laguner og mudderflater som besøkes av store rødflamingopopulasjoner. Cabo de la Vela har også en liten fiskerlandsby. Området er et populært mål for økoturisme.
Anvar Yunusov
Anvar Yunusov (født 1. februar 1987) er en tadsjikistansk amatørbokser, som konkurrerer i vektklassen fluevekt. Yunusov har ingen større internasjonale resultater, og fikk sin olympiske debut da han representerte Tadsjikistan under Sommer-OL 2008. Her ble han slått ut i kvartfinalen av Somjit Jongjohor fra Thailand i vektklassen fluevekt.
Euryarthron
Euryarthron er en slekt av billene i delgruppen (underfamilien) sandjegere i familiegruppen løpebiller.
Utseende
Middelsstore, avlange, langbeinte sandjegere, mer eller mindre metallisk fargede.
Levevis
De voksne billene klekkes like etter første regnfall og er ganske kortlivede. Slekten omfatter både flygedyktige arter og arter med reduserte flygevinger. Pronotum er tønneformet, dekkvingene jevnbrede til ovale.
Utbredelse
Slekten er utbredt i Afrika.
Tyler County (Texas)
Tyler County er et fylke i den amerikanske delstaten Texas. Det ligger i de østlige delene av staten. Det grenser mot Angelina County i nord, Jasper County i øst, Hardin County i sør og mot Polk County i vest.
Tyler Countys totale areal er 2 423 km² hvorav 33 km² er vann. I 2000 hadde fylket 20 871 innbyggere og administrasjonssenteret ligger i byen Woodville. Fylket har fått sitt navn etter John Tyler, USAs tiende president.
Arbitrasje
Arbitrasje er en strategi innen økonomi og finans som handler om å utnytte prisforskjeller mellom to eller flere markeder. En kombinasjon av transaksjoner som baserer seg på ubalanse gjennomføres, og fortjenesten er differansen mellom markedsprisene. For akademikere er arbitrasje en transaksjon som ikke innebærer negativ kontantstrøm ved noen sannsynlig eller midlertidig situasjon, og positiv kontantstrøm i minst én situasjon; i korte trekk en risikofri fortjeneste. En person som bedriver arbitrasjehandel kalles for en arbitrasjør. Uttrykket brukes normalt i handel innen finansielle instrumenter, som f.eks. obligasjoner, aksjer, derivater, råvarer og valuta.
Dersom markedsprisene ikke åpner for arbitrasjegevinster, vil prisene konstituere såkalt likevekt eller et arbitrasjefritt marked. Arbitrasjelikevekt er en forhåndsbetingelse for generell økonomisk likevekt. Antakelsen om ingen arbitrasje brukes i kvantitativ finans for å kalkulere en unik, risikonøytral pris for derivater.
Statistisk arbitrasje er en ubalanse i forventede verdier. Et kasino har slik arbitrasje i nesten hvert tilfeldig spill det tilbyr – dette kalles normalt for husfordel.
Arbitrasjebetingelser
Arbitrasje er mulig når én av tre betingelser oppfylles:
Arbitrasje omfatter mer enn bare å kjøpe et produkt i ett marked og selge det i et annet til en høyere pris, på et senere tidspunkt. Transaksjonene må finne sted på samme tid for å unngå å bli utsatt for markedsrisiko, eller risikoen for at prisene kan endre seg i et av markedene før begge transaksjonene er gjennomført. I praksis er dette bare mulig med verdipapirer og andre finansielle produkter som kan handles elektronisk.
I en forenklet verden bør en hvilken som helst vare solgt i et marked, selges til samme pris i et annet marked. Handelsmenn kan f.eks. oppleve at prisen på hvete er lavere i landbruksområder enn i byer. De kan dermed kjøpe varen billig, frakte den til et annet marked og selge den til en høyere pris. Dette er den vanligste formen for prisarbitrasje, men dette forenklede eksemplet tar ikke hensyn til kostnader for transport, lagring, risiko og andre faktorer. «Ekte» arbitrasje forutsetter at det ikke er noen markedsrisiko involvert. Dersom et verdipapir handles på mer enn én børs, oppstår det arbitrasje ved at man kjøper på den ene og selger på den andre simultant.
Andrea Gemma
Andrea Gemma F.D.P. (født 7. juni 1931 i Napoli i Italia, død 2. september 2019 i Roma ), var en italiensk prest, eksorsist, forfatter og katolsk biskop av Isernia-Venafro.
Prest
Andrea Gemma ble medlem av Piccola opera della Divina Provvidenza og ble ordinert til prest 28. april 1957 i Roma. Fra 1958 til 1969 underviste han i latin og gresk ved Lyceum i Villa Moffa. Fra 1969 til 1978 var han sogneprest i Chiesa di Ognissanti i Roma og samtidig prefekt for XIC prefektur i bispedømmet Roma.
Fra 1978 var han sogneprest i Avezzano. I 1980 ble han generalvikar for sin orden, deretter generalsekretær og fra 1987 generalråd for sin orden. Fra 1980 til 1990 var han direktør for ordenssamfunnets offisielle nyhetsbrev, Don Orione Oggi.
Han var aktiv som forfatter og publisist, og samarbeidet med mange katolske magasiner om forskjellige emner: biografier, homiletikk, mariologi, sjelesorg. Han var en stor kjenner av Luigi Orione (ordensstifteren) og har gitt ut flere bøker om grunnleggeren. Han var etterspurt som predikant for åndelige øvelser, hvorav mange er utgitt i samlebind.
Biskop
Pave Johannes Paul II utnevnte ham til biskop av Isernia-Venafro 7. desember 1990 og konsekrerte ham til biskop 6. januar 1991 i Peterskirken; medkonsekratorer var kurieerkebiskopene Giovanni Battista Re og Justin Francis Rigali.
Den 5. august 2006 innvilget pave Benedikt XVI hans aldersbetingede avskjedssøknad.
Episkopalgenealogi
Hans episkopalgenealogi er:
Miloš Vasić
Miloš Vasić (serbisk: Милош Васић; født 10. januar 1991) er en serbisk roer som spesialiserer seg i firer uten styrmann, lettvekt. I Sommer-OL 2012 i London representerte han landet sitt, der han ble nummer 10.
Under Sommer-OL 2020 i Tokyo som ble arrangert i 2021, ble han nummer 5 i toer uten styrmann.
Aliann Pompey
Aliann Tabitha Omalara Pompey (født 9. mars 1978 i Georgetown i Guyana) er en guyansk friidrettsutøver, som konkurrerer i sprintløp. Hun representerte Guyana under Sommer-OL 2008, der hun ble utslått i de innledende rundene.
Norges Tannlegehøyskole
Før etableringen i 1905 fantes det i noen få år fra 1893 en Statens poliklinikk for Tannsykdomme. Skolen var eid og drevet av Den norske tannlegeforening inntil 1909, da staten overtok ansvaret for utdanningen og etablerte Statens Tandlægeinstitut, som i 1928 ble til Norges Tandlægehøiskole. Skolen var først underlagt Justisdepartementet, som fra gammelt av hadde tilsyn med tannlegevirksomheten i Norge. I 1919 fikk skolen sine første professorer.
Utdanningen var treårig fram til 1938, da ble den fireårig. Med Lov om Norges Tannlegehøyskole (1938) ble formålet omdefinert fra fagopplæring for tannleger til undervisning på vitenskapelig grunnlag. Skolen ble i 1959 omdannet til et fakultet (Det odontologiske fakultet) ved Universitetet i Oslo.
Vestfold tingrett
Vestfold tingrett er en norsk tingrett i Agder lagdømme som ble opprettet gjennom en sammenslåing av Larvik tingrett, Nordre Vestfold tingrett, Sandefjord tingrett og Tønsberg tingrett. Domstolen ble vedtatt opprettet av Kongen i statsråd 9. mars 2018, og ble etablert 1. januar 2019. Kommunen Sande sognet fram til 2020 under Drammen tingrett. Den 1. januar 2020 ble den slått sammen med Holmestrand som følge av Solbergregjeringens kommunereform og ble overført til Vestfold tingrett.
Vestfold tingrett er en av landets største tingretter med over 50 ansatte, inkludert ca. 22 dommerårsverk. Domstolen vil inntil et nytt tinghus er bygget et sentralt sted i Vestfold fortsatt ha tre tinghus i byene Horten, Tønsberg og Larvik med full service for publikum og avvikling av rettssaker. Hovedkontoret befinner seg på tinghuset i Tønsberg. Tinghuset i Sandefjord ble nedlagt i 2020.
Den 15. juni 2018 ble Jørn Holme utnevnt til sorenskriver.
Maogang
Maogang (kinesisk: 茂港区; pinyin: Màogǎng Qū) er et bydistrikt i byprefekturet Maoming i provinsen Guangdong i Folkerepublikken Kina.
Maogang har et areal på 372 km² og teller ca. 470.000 innbyggere (2003).
Filippo Giannini
Filippo Giannini (født 9. mai 1923 i Nettuno i provinsen Roma i Italia; død 10. februar 2012) var en hjelpebiskop i Roma.
Prest
Filippo Giannini ble ordinert til prest 29. juni 1947.
Biskop
Den 1. desember 1980 utnevnte pave Johannes Paul II ham til titulærbiskop av Subaugusta og hjelpebiskop i bispedømmet Roma og innviet ham til biskop 6. januar 1981 i Peterskirken; medkonsekratorer var Giovanni Canestri, hjelpebiskop i Roma, og Belchior Joaquim da Silva Neto C.M., biskop av Luz. Han var rådgiver for hjelpeorganisasjonen Pia Unione Pietatis Opus.
Den 3. juli 1998 innvilget pave Johannes Paul II hans aldersmotiverte avskjedssøknad.
Episkopalgenealogi
Hans episkopalgenealogi er:
Hérita Ilunga
Hérita N'Kongolo Ilunga (født 25. februar 1982 i Kinshasa, Zaire) er en kongolesisk fotballspiller i fotball som nå er klubbløs. Han er en venstreback, og har spilt på landslag til.
West Ham
Den 2. september 2008 annonserte Premier League-klubben West Ham United at de hadde signert Ilunga fra FC Toulouse for resten av 2008/09 sesongen, sammen med den italienske spilleren David Di Michele.
Ilunga debuterte for «Hammers» borte mot West Bromwich Albion den 13. september, og har etter det etablert seg som klubbens førstevalg på venstrebacken, etter salget av George McCartney til Sunderland. Ilunga skårte sitt første mål for klubben i en 3-0 seier hjemme i FA-cupen mot Barnsley den 3. januar 2009. Like etter kom britisk media med meldinger om at Liverpool var interessert i å signere han som erstatning for Andrea Dossena.
Maria Theresia Paradis
Maria Theresia Paradis (1759–1824) var en østerriksk pianist, sanger, komponist og musikkpedagog.
Virke
Paradis var blind fra tidlig bardom. Hun var en prominent deltaker i det wienske musikklivet og kjente personlig flere av de viktigste representantene for wienerklassisismen, som Joseph Haydn og Wolfgang Amadeus Mozart. Fra 1783 til 1786 var hun på europaturne og spilte for en rekke samfunnstopper, deriblant de franske og engelske kongeparene; Ludvig XVI, Marie Antoinette og Georg III og Sophie Charlotte.
Verk i utvalg
En stor del av Maria Theresia Paradis' mange verk er gått tapt. Sceneverkene hennes er sterkt påvirket av læreren Antonio Salieri, ellers er den typiske Wiener Singspielton framherskende. Klaververkene er influert av læreren Jan Antonín Koželuh.
Hellas under Vinter-OL 1992
Hellas under Vinter-OL 1992. Åtte sportsutøvere, sju menn og én kvinne fra Hellas deltok i tre sporter, alpint, langrenn og skiskyting under Vinter-OL 1992 i Albertville i Frankrike. Hellas vant ikke noen medaljer, beste plassering var en 16.-plass i langrenn 4 x 10 km stafett.
Marian Burnett
Marian Burnett (født 22. februar 1976) er en guyansk friidrettsutøver, som konkurrerer på 800 meter. Hun representerte Guyana under Sommer-OL 2008, der hun ble utslått i de innledende rundene.
Goran Jagar
Goran Jagar (født 10. juni 1984) er en serbisk roer som spesialiserer seg i firer uten styrmann, lettvekt. Under Sommer-OL 2012 i London representerte han landet sitt, der han ble nummer 10.
VHV Gruppe
VHV er en multinasjonal forsikringsgruppe basert i Hannover. De viktigste selskapene ble grunnlagt i Hannover i 1875 og 1919. VHV sysselsetter cirka 3,100 personer. I dag er VHV et av de ledende 20 forsikringsselskapene i Tyskland og et av de fem største bilforsikringsselskapene i Tyskland. VHV er assurandør av store byggeprosjekter som Elbphilharmonie i Hamburg. Siden 1973 har VHV jobbet med forsikringsselskapet VAV i Østerrike. I 2006 ble Wave Management AG overtatt. Fra 2003 er Uwe Reuter styreformann. I 2007 etablerte VHV Al Ahli Takaful Company, et joint venture med FWU i Saudi-Arabia, å selge hovedsakelig livsforsikring i Shariah. På grunn av voksende kunde-og Ansattnumre, ble det bygget en ny bygning på VHV-Platz 1, som ble fullført i 2009. I 2011 flyttet Wave Management AG sitt hovedkvarter fra Hamburg til Hannover. Siden 2012 har VHV samarbeidet med det italienske forsikringsselskapet ITAS. I 2014 grunnla VHV et fundament, og dermed fremme prosjekter innen vitenskap, integrasjon og kultur. Siden 2015 har VHV vært aktiv i Tyrkia med gjenforsikringsselskapet VHV Reasürans AŞ. I 2016 ble over 10 millioner kontrakter signert for første gang. For første gang ble det foretatt mer enn 3 milliarder bidrag i regnskapsåret 2017. I tillegg ble det største digitaliseringsprosjektet i selskapets historie igangsatt.
Datterselskaper inkluderer:
Produkter og salg
Den VHV tilbyr blant annet forsikringer på områdene eiendom, ansvar, ulykke og teknisk forsikring og motorvognforsikring. I tillegg tilbyr VHV valgfritt og obligatorisk dekning innen gjenforsikring. VHV bruker følgende salgskanaler:
I 2015 og 2017 var VHV et av de mest populære tyskerne i forsikringskategorien.
Betydelige aksjonærer
VHV er involvert som aksjonær med 34,02% i NRVs juridiske beskyttelse i Mannheim.
Maonan (Maoming)
Maonan (kinesisk: 茂南区; pinyin: Màonán Qū) er et bydistrikt i byprefekturet Maoming i provinsen Guangdong i Folkerepublikken Kina.
Svømming under EM i svømmesport 2010 – 200 meter individuell medley kvinner
Øvelsen 200 meter individuell medley kvinner ved EM i svømming 2010 på langbane fant sted 10. og 12. august i Budapest, Ungarn.
Nøstvik kirke
Nøstvik kirke (eller Velfjord kirke) er en korskirke fra 1674 i Brønnøy kommune, Nordland fylke. Den tilhører Brønnøy kirkelig fellesråd i Sør-Helgeland prosti.
Kirken ligger rundt 2 km fra Hommelstø. Det hevdes at kirken er den eldste trekirken i Nord-Norge.
Byggverket er i laftet tømmer og har 270 plasser.
Guillermo Raimundo de Vich y de Vallterra
Guillermo Raimundo de Vich y de Vallterra eller på katalansk: Guillem Ramon de Vic i de Vallterra  (født i Valencia i Spania, død 27. juli 1525) var en av Den katolske kirkes kardinaler. Han var biskop av Cefalù på Sicilia fra 1518, ble koadjutorbiskop av Barcelona i 1519 og overtok som ordinær biskop der i 1521. Imidlertid bosatte han seg ikke i Barcelona, men i Roma der han involverte seg i storpolitikken. Han spilte en viktig rolle som medspiller for keiser Karl V og bidro til at keiserens foretrukne kandidater ble valgt til paver i 1523 (Hadrian VI) og 1523 (Klemens VII).
Han ble kreert til kardinal i juli 1517 av pave Leo X. Det var hans femte konsistorium.
Episkopalgenealogi
Hans episkopalgenealogi er:
Konfliktåret 1908
Fødsler
tyske ubåtkommandører under andre verdenskrig ||align=center|33 ||align=center|1941 ||
Dødsfall
…
Jacinto Guerrero Torres
Prest
Jacinto Guerrero Torres ble ordinert til prest den 3. mai 1964.
Biskop
Den 5. desember 1990 ble han utnevnt til koadjutorbiskop av Tlaxcala av pave Johannes Paul II. Paven ordinerte ham personlig til biskop 6. januar neste år; medkonsekratorer var Giovanni Battista Re, sdodtituto ved Statssekretariatet for Den hellige stol, og Justin Francis Rigali, sekretær for Kongregasjonen for biskoper og kardinalkollegiet.
Da biskop Luis Munive Escobar trakk seg tilbake den 10. februar 2001, etterfulgte han ham som biskop av Tlaxcala samme dag.
Han døde 27. desember 2006 i en alder av 72 år.
Episkopalgenealogi
Hans episkopalgenealogi er:
Simon Friedli
Simon Friedli (født 22. juli 1991) er en sveitsisk bobkjører.
Han representerte Sveits under Vinter-OL 2018 i Pyeongchang, hvor han ble nummer 4 i firer-bob.
Torger Baardseth
Torger Baardseth (født 23. september 1875 i Lommedalen, død 21. oktober 1947) var en norsk forlagsbokhandler. Han ledet forlagsvirksomheten hos Cappelen fra 1901 til 1917, da han overtok som leder i Steenske Forlag. Han kjøpte Steenske Forlag sammen med Jørgen Wright Cappelen i 1919, og var deretter leder for Steenske Forlag og deler av Cappelens forlag til 1941. Etter 1941 var han leder for skolebokavdelingen i Cappelen.
Baardseth var formann i Norsk Bokhandler-Medhjelperforening 1902–16, i Den norske Forleggerforening 1922–24 og 1929–36 og i Den norske Bokhandlerforening 1936–39. Han startet sin karriere i P. T. Mallings forlag.
Fotogram
Et fotogram er et fotografisk bilde som er laget ved lysets direkte innvirkning på et lysfølsomt medium, uten bruk av linser eller andre fokuseringsmåter. Man Ray var en av de fremste utøverne av denne kunstformen.
Arusha
Arusha er en by i nordlige Tanzania. Den er hovedstad i regionen med samme navn, og hadde 416,442 innbyggere ved den offisielle folketellingen i 2012. Arusha er omringa av noen av Afrikas mest kjente landskap og nasjonalparker; byen ligger nedenfor Mount Meru på den østre kanten av Riftdalen, og ligger i nærheten av Serengeti, Ngorongoro-krateret, Manyarasjøen, Olduvai Gorge, Tarangire nasjonalpark og Kilimanjaro, samt at Arusha nasjonalpark ligger på Mount Meru.
Hovedkvarteret til Det østafrikanske fellesskap ligger i Arusha, og siden 1994 har den vært vertskap for Det internasjonale tribunalet for Rwanda nedsatt av FN. Det er en flerkulturell by med en afrikansk majoritet og store arabiske og indiske minoriteter, samt europeere og amerikanere.
Arnatveit
Arnatveit er et befolkningstett område i bydelen Arna i Bergen. Her har det skjedd en større boligutbygging og fortetting siden midt på 1960-tallet, hovedsakelig med tilflytting fra bergensområdet.
På Arnatveit gård i Oppetveiten ligger er en av landets få bevarte, profane tømmerhus fra middelalderen.
Tidligere lå en av Norges største møbelfabrikker, – Arna Bruk. Denne fabrikken var også blant Norges største produsenter av busser. Arna Bruk drev produksjon av Arna Busser i 50 år fra 1947 til 1997. I dag drives utleie av disse næringslokalene og utearealet er videreført som bussoppstillingsplass for Tide Buss.
På Arnatveit er det også et steinindustrifirma som produserer gravstein og hagestein.
Arnatveit var en holdeplass på Vossebanen frem til Bergensbanens forkortelse 1. august 1964.
På Arnatveit lå en verneverdig låve som var tegnet og bygget i amerikansk stil rundt 1900-tallet. Låven brant ned til grunnen i april 2007.
Jiangcheng
Jiangcheng (kinesisk: 江城区; pinyin: Jiāngchéng Qū, jyutping: Gong1sing4) er et bydistrikt i byprefekturet Yangjiang i provinsen Guangdong i Folkerepublikken Kina.
Jiangcheng har et areal på 453 km² og teller ca. 630.000 innbyggere (2003).
Paolo Emilio Cesi
Paolo Emilio Cesi (født 1481, død 5. august 1537) var en av Den katolske kirkes kardinaler. Han var prest i Roma.
Han var bror til kardinal Federico Cesi.
EM i roing 1937
EM i roing 1937 (europamesterskapet i roing) ble arrangert i Amsterdam i Nederland i 1937.
Michael Kuonen
Michael Kuonen (født 10. juni 1991) er en sveitsisk bobkjører.
Han representerte Sveits under Vinter-OL 2018 i Pyeongchang, hvor han ble nummer 4 i firer-bob.
Igor Dodon
Igor Dodon (uttales IPA: [ˈiɡor doˈdon]; født 18. februar 1975 i Sadova i den tidligere sovjetrepublikken Moldova) er en moldovsk politiker. Han ble 23. desember 2016 valgt til landets president. I juni 2019 ble han avsatt av landets grunnlovsdomstol som innsatte Pavel Filip i hans sted. Han ble gjeninnsatt kort tid etter.
Dodon er utdannet ved landbruksuniversitetet i Moldova og fikk doktorgrad i 1998. Fra 1997 til 2005 arbeidet han som assistentprofessor og foreleser.
Dodon ble innsatt som president 23. desember 2016. Tre dager senere ble flagget til Den europeiske union, som hang ved siden av Moldovas flagg, fjernet fra Moldovas presidentadministrasjon. Den 4. januar 2017 møtte Dodon med presidenten til utbryterrepublikken Transnistria Vadim Krasnoselsky. Dette møtet var det første møtet mellom lederne i Moldova og Transnistria på åtte år. Dodons to første internasjonale besøk var til Moskva og Brussel.
Knerten (film)
Animasjonsdelene er ved Qvisten Animation.
Den ble en stor publikumssuksess og ble sett av over 370 000 da den gikk på norske kinoer. Den ble den sjette mest besøkte filmen på norske kinoer i 2009. De tre filmene hadde tilsammen over 1 millioner besøkende på kino.
Den fikk blandet mottakelse av de norske anmelderne. Dagbladet, Aftenposten og Dagsavisen gav den terningkast fire, mens VG og FilmMagasinet gav tre.
Filmen vant klassen for beste barnefilm under Amandaprisen 2010 og vant i tillegg klassene for beste viuselle effekter (Qvisten Animation v/Ove Heiborg og Peter Spence) og beste produksjonsdaesign/scenografi (Harald Egede-Nissen). I tillegg var den nominert i klassene beste kvinnelige hovedrolle (Pernille Sørensen), beste lyddesign (Hugo Ekornes og Gunn Tove Grønsberg) og Folkets Amanda.
Handling
Lillebror har nylig flyttet fra Oslo, ut på landet og har ikke fått nye venner, da hans fantasivenn – trepinnen Knerten – dukker opp i en vedstabel. Når Lillebrors mamma tar seg jobb i butikken Eilertsen & EFTF mens far er på reise som undertøysselger, må Lillebror klare seg selv store deler av dagen.
Elektrontransportkjede
En elektrontransportkjede er en rekke med proteiner som kobler overføring av elektroner mellom en donor (for eksempel NADH) og en elektronakseptor (for eksempel oksygen eller klorofyll) med overføring av protoner (H+) over en membran. Dette resulterer i ulik konsentrasjon av protoner på hver side av membranen (protongradient). Denne gradienten blir utnyttet av enzymer som ATP synthease for å katalysere produksjon av ATP. Elektrontransportkjeder finner man i mitokondriene hvor de inngår i celleånding og i kloroplaster hvor de inngår i fotosyntesen.
Skogmo kapell
Skogmo kapell er et kapell fra 1979 i Brønnøy kommune, Nordland fylke.
Stuping under samveldelekene 2010
Stuping under samveldelekene 2010. Stuping var en av flere sporter under de 19. samveldelekene som ble arrangert i Delhi i India i perioden 3. til 14. oktober 2010. Det var tolvte gangen som stuping var med på programmet i Samveldelekene. I lekene i 2010 ble det konkurrert i ti øvelser, 1 og 3 meter sviktstup og 10 meter tårnstup for både kvinner og menn. For første gang i samveldelekene ble det også konkurrert i synkronstuping, to øvelser for menn og to for kvinner. Canada ble beste nasjon med fem gullmedaljer foran Australia og England med to hver.
Skogmo kapell
Av inventar har kapellet et lite krusifiks på alteret samt døpefont og alterkar i tinn.
Nicolò Ridolfi
Nicolò Ridolfi (født i 1501 i Firenze, død 31. januar 1550 i Roma) var en av Den katolske kirkes kardinaler.
Bakgrunn
Han var sønn av Piero Ridolfi og Contessina de' Medici (datter av Lorenzo de' Medici il magnifico), og var dermed pave Leo Xs nevø. Dette førte til at hans kirkelige karriere var rask. Han ble utnevnt til guvernør av Spoleto for perioden 1514-1516 og ble apostolisk protonotar som trettenåring.
Kardinal
Han ble som 16-åring kreert til kardinal i juli 1517 av pave Leo X. Det var hans femte konsistorium. Kort etter ble han utnevnt til administrator av bispedømmet Orvieto. Pave Klemens VII utnevnte ham til erkebiskop av Firenze den 11. januar 1524. Han frasa seg embedet i oktober 1532.
Under sacco di Roma (1527) ble han og andre kardinaler tatt som gisler av Hugo av Moncada.
Hav var medlem av en spesialkommisjon med 11 kardinaler for reform av den romerske kurie. I 1543 ble han for annen gang utnevnt til erkebiskop av Firenze; igjen trakk han seg fra embedet etter noen år, i mai 1548.
Han var litt av en bibliofil, og samlet på seg en stor mengde verdifulle bøker, blant annet greske bøker som kan kjøpte fra den greske høylærde Janus Lascaris. Blant disse er en gresk-latinsk illustrert tetraevangiebok som senere er havnet på Bibliothèque nationale de France. .
Numb Chucks
Numb Chucks er en canadisk animasjonsserie, som ble skapt av Todd Kaufman og Joey So.
Serien er et action-eventyr som ble sendt på den engelskspråklige, canadiske TV-kanalen YTV fra 2014 til 2016. Den første sesongen består av 26 episoder; hver episode varer ca. 22 minutter.
Handling
Numb Chucks er en animert komedie om to vittige trebukker, Dilweed og Fungus, som ønsker å bruke deres ikke-eksisterende kung fu-ferdigheter for å beskytte livene til alle innbyggerne i Ding-a-Ling Springs - uansett om disse innbyggerne egentlig trenger det, eller ikke.
Kilian Walch
Kilian Walch (født 24. januar 1997) er en østerriksk bobkjører.
Han representerte Østerrike under Vinter-OL 2018 i Pyeongchang, hvor han ble nummer 7 i firer-bob.
9,3 × 62 mm
9,3 × 62 mm er en patron for rifle som passer til jakt på større dyrearter i Afrika, Europa og Nord-Amerika. Den ble utviklet av børsemakeren Otto Bock i Berlin i 1905.
Bakgrunn
9,3 × 62 ble utviklet for å passe i Gewehr 98-mekanismen, derfor blir den ofte feilaktig omtalt som 9,3x62 «Mauser». Den korrekte betegnelsen er kun 9,3x62. Afrikanske jegere og nybyggere valgte ofte militære våpen p.g.a. driftssikkerhet og lav pris, men myndighetene forbød ofte sivile å bruke militære kalibre. 9,3 × 62 har aldri vært noe militært kaliber og hadde derfor ikke dette problemet. I dag leveres mange forskjellige rifler i 9,3x62.
Ammunisjon
Standardladningen i 9,3 × 62 var en 18,5 g (286 grains) kule med en utgangshastighet rundt 655 m/s (2 150 fps). Etter 1. verdenskrig ble ladningene økt, slik at hastigheten ble rundt 730 m/s (2 400 fps), og det kom også lettere kuler. Fabrikkammunisjon er nå tilgjengelig fra Norma, Lapua og RWS.
Bruk
9,3 × 62 er populær i Europa, og særlig i Skandinavia. Den blir ansett som en ideell patron for elg og bjørn. Det samme gjelder for dyr av tilsvarende størrelser på andre kontinenter.
Don’t Treat Me Like a Child
«Don't Treat Me Like a Child» er en britisk popsang, skrevet av John Schroeder.
Innhold
Ei tenåringsjente sier til de voksne at hun ikke vil bli behandlet som et barn.
Svensk versjon
Den svenske tittelen er «Jag är inte något barn».
Innspilling
Lena Conradson, Claes Rosendahls orkester. Utgitt på EP-platen Metronome MEP 9068 i 1961.
Listeplassering
Versjonen til Shapiro kom på den britiske singlelisten 25. mars 1961 og lå der i tyve uker med en tredjeplass som beste resultat.
Radoje Đerić
Radoje Đerić (serbisk: Радоје Ђерић; født 28. desember 1991) er en serbisk roer som spesialiserer seg i firer uten styrmann, lettvekt. Under Sommer-OL 2012 i London representerte han landet sitt, der han ble nummer 10.
Megadrypta
Megadrypta er en slekt av billene i delgruppen (underfamilien) Dryptinae i familiegruppen løpebiller.
Utseende
En middelstor (14,5-16 millimeter), avlang, svart løpebille. Hodet er firkantet, avlangt, tydelig lengre enn bredt. Kjevene er framstrakte, nesten så lange som resten av hodet. Antennene er tynne og rundt to tredjedeler så lange som kroppen. Fasettøynene er små, rundet utstående. Pronotum er tønneformet, betydelig lengre enn bredt, omtrent så bredt som hodet. Dekkvingene er pæreformede, med kraftige punkstriper og kraftig mikroskulptur. Beina er lange og tynne. Flygevingene er reduserte.
Utbredelse
Arten er bare kjent fra det sørlige Kina (Guangdong, Guangxi).
Jan Antonín Koželuh
Jan Evangelista Antonín Tomáš Koželuh (1738–1814) var en bøhmisk komponist.
Koželuh ble kapellmester ved to kirker i Praha. I hele sitt liv sto han i skyggen av fetteren Leopold Koželuh, som han i perioder underviste, og som han i dag forveksles med, selv i faglitteraturen og i ulike verkfortegnelser.
Koželuh skrev blant annet seksten messer, et rekviem, oratoriet Gioas re di Giuda, to operaer, én obo- og én fagottkonsert.
William Goldie
William Goldie (født 22. januar 1878, død 1924) var en skotsk fotballspiller. Mest kjent er han fra tiden i Liverpool FC.
Goldie ble født i Ayrshire i Skottland. Han spilte for Hurlford Thistle og Clyde før han ble hentet til Liverpool av manager John McKenna 25. november 1897. Goldie gjorde sin debut for Anfield-klubben 2. april 1898. På denne tiden spilte også hans bror Archie på laget. Goldie fortsatte å spille fast på Liverpool. Fra 23. desember 1899 til 27. april 1903 var han involvert i alle de 129 kampene Liverpool spilte i denne perioden. Totalt spilte han 174 kamper og scoret 6 mål for laget. Han vant ligaen i 1901.
I januar 1904 signerte han for Fulham. Senere spilte han også for Leicester Fosse.
Statistikk
Liverpool
Latter
Latter er ansett for å være en del av den menneskelige oppførsel som er regulert av hjernen. Den vil ofte være et hjelpemiddel for mennesker til å klargjøre deres sosiale interaksjonsmønstre, og gir en følelsesmessig kontekst i konversasjon. Latter synes noen ganger å være smittsom, og det at en person ler medfører at andre som observerer situasjonen responderer på tilsvarende vis, med latter. Dette kan delvis forklare populariteten til komedier, og er en drivende faktor for bruk av ferdiginnspilt latter på TV-show.
Som fenomen studeres humor og latter og deres effekter på mennesker innen fagfeltet gelotologi.
Kees de Kort
Kees de Kort (født 2. desember 1934 i Nijkerk, Nederland) er en nederlandsk kunstmaler, designer og illustratør. Han er særlig berømt for sine bilder til bibelske historier for barn.
Christian Rasp
Christian Rasp (født 29. september 1989) er en tysk bobkjører.
Han representerte Tyskland under Vinter-OL 2018 i Pyeongchang, hvor han ble nummer 8 i firer-bob.
Under Vinter-OL 2022 i Beijing, tok han sølv i firer-bob.
Konfliktåret 1914
Fødsler
…
Kredittvurderingsbyrå
Et kredittvurderingsbyrå eller kredittratingbyrå er et selskap som gir en kredittvurdering av en person, et selskap eller til og med et land (makro-rating).
Når det gjelder kredittrating, blir det foretatt en kredittvurdering av utstederne av forskjellige typer obligasjoner. Normalt er disse utstederne selskaper, byer, ideelle organisasjoner eller nasjonale myndigheter som utsteder gjeldsverdipapirer som omsettes i et annenhåndsmarked. En kredittvurdering anslår kredittverdigheten, som er utstederens evne til å betale tilbake et lån, og denne vurderingen påvirker rentesatsen som brukes. Rentesatsene varierer mellom obligasjoner og baseres på risikobasert prising, en slags prisdiskriminering basert på forskjellige forventede kostnader ved de forskjellige kjøperne, som gjenspeiles i kredittvurderingen.
Det er en klar distinksjon mellom kredittratingbyråer (Credit Rating Agencies: CRA) og kredittvurderingsbyråer. Utstedere av verdipapirer vil typisk kjøpe en rating av et ratingbyrå som Moody's for å kunne verdisette verdipapirene riktig. Mens en bank eksempelvis vil kjøpe kredittvurderingløsninger av et selskap som Experian, for å kunne ta en beslutning om en person/foretak får innvilget lån (og på hvilke premisser), basert på ønsket risiko.
De mest kjente ratingselskapene er Moody's, Standard & Poor's og Fitch Ratings. I USA snakker man om «de tre store» kredittvurderingsbyråene, som er Experian, Equifax og TransUnion.
De mest kjente kredittvurderingsbyråene i Norge er Experian, (tidligere CreditInform) og AAA Soliditet (tidligere Dun & Bradstreet) som i 2011 kjøpte opp kredittvurderingstjenesten av Lindorff.
David González Giraldo
David González Giraldo (født 20. juli 1982) er en kolombiansk fotballspiller som spiller for den kolombianske klubben Independiente Medellín.
Guanin
I RNA forenes guanin med ribose og bygger nukleosidet guanosin. I DNA er guanin på tilsvarende måte forenet med deoxyribose til nukleosiden deoxyguanosin.
Codie Bascue
Codie Bascue (født 13. juli 1994) er en amerikansk bobkjører.
Han representerte USA under Vinter-OL 2018 i Pyeongchang, hvor han ble nummer 9 i firer-bob.
Michael Wilkinson
Michael Wilkinson (født 9. mai 1986) er en canadisk roer som spesialiserer seg i firer uten styrmann, lettvekt. Under Sommer-OL 2012 i London representerte han landet sitt, der han ble nummer 9.
Germanske Nye Medisin
__STATICREDIRECT__
Tosen kapell
Tosen kapell (iblant kalt Lande kapell) er en langkirke fra 1734 i Brønnøy kommune, Nordland fylke. Den tilhører Tosen og Velfjord sogn i Sør-Helgeland prosti.
Byggverket er i tømmer og har 80 plasser.
Cristoforo Numai
Cristoforo Numai (født i Forlì, død 23. mars 1528 i Ancona i Kirkestaten) var en av Den katolske kirkes kardinaler. Han var generalsuperior for minorittordenen. Han ble kreert til kardinal i juli 1517 av pave Leo X. Det var hans femte konsistorium.
Bakgrunn, fransiskaner
Cristoforo Numai var sønn av Francesco Numai og Cassandra Ercolani. Han ble opptatt i fransiskanerordenen og studerte ved Bolognas universitet. Senere studerte han ved Sorbonne, der han tok en doktorgrad i teologi. Numai var generalsuperior for fransiskanerordenen fra 1517 til 1518.
Kardinal
I juli 1517 utnevnte pave Leo X Numai til kardinalprest med San Matteo in Merulana som tittelkirke. Senere samme måned fikk han Santa Maria in Aracoeli i Roma som tittelkirke.
Kardinal Numai deltok i konklaven i 1521–1522, som valgte Hadrian VI til ny pave.
Numai ble bispeviet den 5. juli 1523 av pave Hadrian VI, som ble assistert ved denne anledning av kardinalene Niccolò Fieschi, Antonio Maria Ciocchi del Monte, Lorenzo Pucci, Paolo Emilio Cesi og Giovanni Salviati.
Numai deltok også i konklaven i 1523, som valgte Klemens VII til pave. I samband med plyndringen av Roma i mai 1527 ble kardinal Numai mishandlet av Karl Vs keiserlige styrker. Kardinal Numai døde i 1528 og er begravd i kirken Santa Maria in Aracoeli.
Episkopalgenealogi
Hans episkopalgenealogi er:
Åge Hartvigsen
Åge Villy Hartviksen (født 13. januar 1947 i Vikna kommune) er en norsk låtskriver, komponist og lærer. Har sluppet flere singler, som:
Han er også med i bandet Quingra som har blant annet sluppet ut albumet «Æ like dæ».
Giovanni Lombardi
Giovanni Lombardi (født 20. juni 1969 i Pavia, Italia) er en tidligere italiensk proffsyklist. Han ble proff i 1992 og la opp etter sesongen 2006.
Helena Olsson Smeby
Helena Olsson Smeby (født 2. november 1983) er en svenskfødt skihopper som hopper for Norge.
Hun hoppet tidligere for Sverige, men la opp i 2005 på grunn av manglende pengestøtte fra det svenske skiforbundet. Da skihopp for kvinner endelig kom på det offisielle VM-programmet, til VM i 2009, ble Smeby norsk statsborger, for å kjempe om en plass på det norske VM-laget. Satsingen ble belønnet med VM-plass og en 16.-plass under VM i Liberec 2009.
Hun bor i Trondheim og er gift med sin norske trener, Jostein Smeby. Jostein Smeby er bror til en annen kvinnelig skihopper - Henriette Smeby.
Sergio Goretti
Sergio Goretti (født 2. april 1929 i Città di Castello i provinsen Perugia i Italia; død 21. juni 2012 i Assisi) var biskop av Assisi-Nocera Umbra-Galdo Tadino.
Prest
Sergio Goretti studerte filosofi ved seminarene i Città di Castello og Assisi og katolsk teologi og kirkerett ved det pavelige romerske seminar i Roma. Han ble ordinert til prest 5. april 1953 i katedralen i Città di Castello. Han var sogneprest i Città di Castello og prest for Den katolske aksjons ungdom, samt religionslærer ved byens videregående skoler.
Trond Eliassen
Trond «Torry» Eliassen (født 27. oktober 1946, død 1. desember 2014) var en norsk musiker, saksofonist, trombonist, låtskriver, keyboardist, gitarist og sanger. Han var mest kjent som grunnlegger av dansebandet Torry Enghs sammen med bl.a. senere Ole Ivars-trommeslager Arild Engh som ga seg i 1973. Han har også spilt i bandene Wentzel og Septimus samt på noen av Vazelina Bilopphøggers' plateutgivelser i 1980-årene.
Sergio Goretti
Prest
Fra 1955 arbeidet han for den romerske kurie og var ansvarlig for kateketiske spørsmål i Kleruskongregasjonen og sekretær for Det internasjonale katekeseråd. Fra 1955 til 1960 var han privatsekretær for prefekten for kongregasjonen, kardinal Pietro Ciriaci. Han var en av medgrunnleggerne av «Centro Studentesco Romano».
Fra 1960 til 1980 var han synodaldommer i bispedømmedomstolen for Lazio-regionen med sete i Roma. Fra 1972 til 1980 var han professor ved Università Pontificia Salesiana. Han var bidragsyter til forskjellige magasiner og aviser.
Biskop
Pave Johannes Paul II utnevnte ham den 14. desember 1980 til biskop av Assisi og samtidig biskop av Nocera Umbra-Galdo Tadino og innviet ham 6. januar 1981 i Peterskirken; medkonsekratorer var erkebiskop Giovanni Canestri, hjelpebiskop i Roma, og Belchior Joaquim da Silva Neto CM, biskop av Luz.
Med sammenslutningen av bispedømmene Assisi og Nocera Umbra-Galdo Tadino den 30. september 1986 for å danne bispedømmet Assisi-Nocera Umbra-Galdo Tadino, ble han dets første biskop.
Biskop Sergio Goretti var medlem av det pavelige råd for interreligiøs dialog fra 1992 til 1997 og president for sekretariatet for den italienske bispenkonferanse (CEI) for økumene og dialog fra 1990 til 2005. Han var medlem av CEIs faste råd fra 1990 til 1995 og president for bispekonferansen i Umbria fra 1996 til 2005.
Han gjorde sitt for å hjelpe befolkningen etter det alvorlige jordskjelvet i Umbria og Marche i 1997, spesielt for gjenoppbyggingen av den skadede basilikaen San Francesco i Assisi.
Den 19. november 2005 innvilget pave Benedikt XVI hans aldersbetingede avskjedssøknad.
Episkopalgenealogi
Hans episkopalgenealogi er:
Graciliderolus
Graciliderolus er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, avlange, brune trebukker. Antennene er omtrent så lange som kroppen. Pronotum er litt smalere enn dekkvingene, lengre enn bredt med rundede sider. Dekkvingene er nesten jevnbrede, delvis kledt med lys bestøvning. Beina er nokså tynne.
Liatoppen Fjellstove
Liatoppen Fjellstove er et høyfjellshotell som ligger på Liatoppen i Ål i Hallingdal, 920 moh.
Adam Savage
Adam Whitney Savage (født 15. juli 1967) er en av de to hovedvertene i TV-serien MythBusters på Discovery Channel, sammen med Jamie Hyneman. Han jobber også innen spesialeffektsindustrien.
Liatoppen Fjellstove
Historie
Liatoppen Fjellstove åpnet dørene i påsken 1961. Knut og Guri Buseth kjøpte det som hadde vært en offisersmesse på Gardermoen, som de deretter fraktet opp Liagardane. Ved starten hadde fjellstua 24 værelser og opptil 60 sengeplasser. Rommene var naturlig nok mindre og hadde 2-4 køyesenger per rom. Før de startet Liatoppen drev de et gårdsbruk nede ved Hallingdalselva. Her drev de også en stund en liten campingplass.
Dyp vene
Dyp vene (engelsk: deep vein) er en betegnelse som brukes for å beskrive en vene som er dypt inne i kroppen. Den brukes til å skille dype vener fra vener som finnes nær kroppsoverflaten, også kjent som overfladiske vener.
Graciliderolus
Levevis
Larvene lever i ved.
Liatoppen Fjellstove
Historie
Det var også et av de aller første stedene i Hallingdal hvor man fikk inn TV-sendinger på begynnelsen av 1960-tallet. Da en åling stilte opp i Kvitt eller Dobbelt, samla det seg flere hundre skuelystne for å se på den lille svart-hvitt-TV-en.
Jack Balmer
Jack Balmer (født 6. februar 1916, død 25. desember 1984) var en engelsk fotballspiller i Liverpool FC.
Balmer ble født i West Derby i Liverpool. Han signerte for de røde 23. august 1935.
Liatoppen Fjellstove
Historie
Utsmykningene i form av rosemaling i TV-salong og peisestue står Lars Sataøen for. Den store premiesamlingen i TV-salongen er et minne fra Knut Buseth som var en av landets beste folkedansere. Møblene i disse to salongene er også spesielle siden de er hjemmelagde på Liatoppen.
Jack Balmer
Balmer ble værende i Liverpool helt frem til 1952, og var med på laget som vant det første ligamesterskapet etter 2. verdenskrig, i sesongen 1946/1947.
I sesongen 1948/1949 var han den eneste spilleren som var involvert i samtlige av de 46 kampene Liverpool spilte.
Dyp vene
Dype vener går nesten alltid ved siden av en arterie med samme navn (for eksempel ligger vena femoralis ved arteria femoralis). Sammen transporterer de mesteparten av blodet i kroppen. Okklusjon av en dyp vene kan være livstruende og forårsakes oftest av trombose. Okklusjon av en dyp vene ved trombose kalles dyp venetrombose.
Jack Balmer
Totalt spilte han 312 kamper og scoret 111 mål for Anfield-klubben.
Ut av kroppen-opplevelse
Ut av kroppen-opplevelse er en subjektiv opplevelse av at man flyter ut av sin egen kropp. I noen tilfeller opplever man sin fysiske kropp fra et sted utenfor denne. Mange mennesker har på ett eller annet tidspunkt en ut av kroppen-opplevelse.
Jack Balmer
Balmer døde i 1984, 68 år gammel.
Graciliderolus
Utbredelse
Slekten er utbredt i Zimbabwe og Sør-Afrika.
Dyp vene
Dype vener er de blodårene som befinner seg langt under huden, og det kan være vanskelig å komme frem til disse i tilfelle en operasjon.
Daniel Handler
Daniel Handler (født 28. februar 1970 i San Francisco i California) er en amerikansk forfatter. Under pseudonymet Lemony Snicket skriver han barnebokserien Den onde greven. De første tre bøkene ble til film i 2004, med Jim Carrey i rollen som den ondskapsfulle grev Olaf. Den siste boken ble sluppet fredag 13. oktober 2006.
Det er i alt 13 bøker.
Liatoppen Fjellstove
Historie
1. januar 1999 overtok Geir Ove og Hege N. Buseth den daglige driften av stedet samtidig som det ble omgjort til aksjeselskap. Kåre Buseth er fortsatt aktivt med i driften.
De senere årene er det ikke kommet de store forandringene. Driften er basert på muligheten for opplevelser og aktiviteter. Noen av rommene og korridorer er pusset opp. Stedet har også fått nytt renseanlegg – noe som var en tung investering for bedriften.
I 2001 startet en egen reiseservice som legger opp reiser for individuelle og grupper, som turer fra Hallingdal til Danmark, Sverige og Kiel. Virksomheten har også arrangert turer fra Bergen med noen netter på Liatoppen og tur til Danmark, Strømstad og Kiel inkludert. Dette er en liten del av driften, men noe fortsetter.
Høsten 2007 la Liatoppen AS ut 15 leiligheter/hytter for salg. Eiere som ønsker det kan leie ut sine leiligheter gjennom Liatoppen AS. Denne satsingen tar sikte på å bringe Liatoppen et hakk videre gjennom innvendig oppussing og opparbeiding av et bedre uteområde.
Ut av kroppen-opplevelse
Historier fra mennesker som har vært klinisk døde og deretter blitt gjenopplivet, involverer ofte et lys i enden av en tunnel eller at de har sett operasjonsstuen og helsepersonellet ovenfra. Disse kalles nær døden-opplevelser. Opplevelsene kan også komme i grenselandet mellom REM-søvn og våken tilstand. De kan utløses av blant annet fysiske eller mentale traumer eller psykedeliske stoffer. De kommer gjerne i forbindelse med søvnparalyse og bevisst drømming.